OpenLLM-France/wikimedia huggingface dataset:
# Kozhikode

Kozhikode Indiako hiria, Keralako itsasertzean. 550.000 biztanle. Pero da Covilhão portugaldar bidaiariak aurkitu zuen Kozhikode 1487. urtean, eta hango portura iritsi zen Vasco da Gama hamaika urte geroago. Frantziako kolonia izan zen 1789. urtetik aurrera ("Calicut" izenaz), eta espeziak eta tea esportatzen ziren bertako portutik.

## Klima

Datu klimatikoak (Kozhikode) :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Erregistraturiko tenperatura maximoa (°C) | 35.8 | 36.6 | 34.6 | 34.4 | 34.3 | 34.0 | 32.1 | 30.8 | 31.9 | 32.7 | 33.7 | 34.0 | ' |
| Batez besteko tenperatura maximoa (°C) | 28.9 | 29.8 | 31.6 | 32.4 | 32.8 | 30.5 | 29.8 | 27.9 | 29.5 | 31 | 30.2 | 29.8 | 30.5 |
| Batez besteko tenperatura (ºC) | 26.8 | 27.7 | 28.9 | 29.6 | 29.1 | 26.7 | 26.0 | 25.9 | 26.8 | 27.3 | 27.5 | 27.2 | 27.5 |
| Batez besteko tenperatura minimoa (°C) | 21.7 | 22.5 | 23.8 | 24.4 | 25.1 | 24.8 | 24.5 | 23.9 | 22.8 | 22.2 | 21.8 | 21.3 | 23.3 |
| Erregistraturiko tenperatura minimoa (°C) | 17.4 | 19.0 | 21.3 | 20.8 | 21.5 | 21.0 | 20.3 | 21.2 | 21.2 | 18.4 | 17.8 | 18.0 | ' |
| Pilatutako prezipitazioa (mm) | 2.7 | 3.4 | 1.5 | 31.1 | 78.9 | 818.2 | 1230.3 | 764.4 | 132.1 | 46.6 | 12.2 | 8.8 | 3130.2 |
| Euri egunak (≥ 1 mm) | 0.3 | 0.3 | 1.1 | 4.9 | 10.8 | 25.4 | 25.3 | 23.3 | 13.0 | 11.9 | 7.7 | 1.9 | 125.9 |
| Hezetasuna (%) | 70 | 72 | 73 | 74 | 78 | 88 | 90 | 90 | 86 | 82 | 77 | 71 | 79.3 |
| Iturria (1): IMD (average high and low, precipitation) ||||||||||||||
| Iturria (2): NOAA (extremes, mean, humidity, rain days, 1971-1990) ||||||||||||||

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ Kozhikode weather. India Meteorological Department (Noiz kontsultatua: 14 November 2010).
* ↑ Kozhikode Climate Normals 1971-1990. National Oceanic and Atmospheric Administration (Noiz kontsultatua: 24 December 2012).

## Kanpo estekak

* Datuak: Q28729
* Multimedia: Kozhikode / Q28729
# Juan Carlos Guerra

Juan Carlos Guerra Barrena (Donostia, 1860ko abenduaren 27a - Arrasate, 1941eko urriaren 2a) gipuzkoar historialaria eta legegizona izan zen. Arrasaten bizi izan zen bizi guztian. Genealogia eta heraldika-alorrak landu zituen batik bat. Euskal-Erria, RIEV eta Euskalerriaren Alde izeneko aldizkarietan argitaratu zituen bere lanak. Harenak dira: Diccionario heráldico de la nobleza guipuzcoana (1883), Ensayo de un padrón histórico de Guipuzcoa según el orden de sus familias pobladoras (1928), Estudios de heráldica vasca (1910), Oñacinos y Gamboínos. Rol de banderizos vascos (1930). Euskal testu eta erromantze zaharren azalpenak ere egin zituen lan aberats batean: Los cantares antiguos del euskera (1924). Berak aurkitu zuen Pedro Ignazio Barrutiaren Acto para la Nochebuena (Gabonetako ikuskizuna) antzerkiaren eskuizkribua.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q12260958
* Multimedia: Juan Carlos Guerra Barrena / Q12260958
# Juan Carlos I (L-61)

Juan Carlos I (L-61) Espainiako Itsas Armadaren eraso-itsasontzia da, 2008an Navantiak egina.
Juan Carlos I ontziak 232 metroko luzera du, eta Espainian sekula eraiki den gerra-ontzi handiena da. 350 gizon eta emakumeko tripulazioa du. Bost AV-8B Harrier II Plus hegazkin eta SH3D helikoptero bat, horien pilotuak eta mantentze-lanetarako langileak eta itsas infanteria garraiatzen ditu.
Wasp klasearen estatubatuar itsasontzien artean egina, bere helburua Príncipe de Asturias (R-11) hegazkin-ontzia ordezkatzea zen. Hala ere, 2013an Príncipe de Asturiasi baja eman ziotenean, espainiar bandera-ontzi bilakatu zen.

## Erreferentziak

* ↑ EiTB. (2019/03/21). 'Juan Carlos I' hegazkin-ontzia Getxon porturatuko da ostiral honetan. .

## Kanpo estekak

* Datuak: Q576450
* Multimedia: Juan Carlos I (L-61) / Q576450
# Juan Carlos Goyeneche

Juan Carlos Goyeneche (1913-1982) argentinar politikari nazionalista izan zen. Nazismoaren aldekoa, Bigarren Mundu Gerran Europara bidaiatu zuen, non Hirugarren Reich-eko eta italiar faxismoko hainbat pertsonaia garrantzitsu ezagutu zituen.

## Biografia

1913ko urtarrilaren 6an Buenos Airesen jaioa Arturo Goyeneche Buenos Airesko alkatearen semea eta Juan Idiarte Borda Uruguaiko presidentearen birbiloba zen. 1932an Kultura Katolikoko Ikastaroetan sartu zen. Ausland-Sicherheitsdienst-en, Alemania naziaren atzerriko inteligentzia zerbitzuko laguntzaile estua izan zen. Eskuin muturreko kazetari nabarmena izan zen, eta Sol y Luna aldizkariko —1938 eta 1943 artean argitaratua— zuzendaria izan zen baita Cabildo aldizkariko zuzendaria ere. Zehazki, bere idatzien antisemitismoagatik nabarmendu zen. Goyenecheren ustez, nazioa definitzeko orduan Hispanitatea funtsezko elementua izan zen. Argentinako Armadan koronela izan zenean Juan Perónek Goyeneche enplegatu zuen bere isilpeko agente gisa.
1944ko urtarrilean Madrilen izan zen, eta Espainiako Hezkuntza Ministerioak irakasle titulua eta letretako doktoretza eman zizkion. Goyenechek Bigarren Mundu Gerraren azken hilabeteak Espainian eman zituen eta Himmlerrekin harremanetan egon zen amaiera arte.
Geroago Argentinara itzuli zen. 1955ean Perón kendu zutenean, Goyeneche ez zen bere adiskide on Pierre Daye Rosada Etxeko kultura eta prentsa idazkari izendatzea lortu baitzuen. Hala ere, Goyeneche eta Daye laster bihurtu ziren pertsona non grata, Pedro Eugenio Aramburuk filonaziak garbitzea erabaki zuenean. Goyeneche 1960ko hamarkadan sortu zen Tacuara Mugimendu Abertzalearen jardueretarako erreferentzia ideologiko indartsua izan zen
Buenos Airesen hil zen 1982ko urriaren 16an

## Erreferentziak

* 1 2 3 4 Iannini 2015.
* 1 2 3 Goñi 2003.
* ↑ Rein 2010.
* ↑ Ben-Dror 2008.
* ↑ Gondi 1978.
* ↑ Goñi 2003, 24 orr. .
* ↑ Se ha afirmado que Goyeneche habría facilitado el contacto entre Himmler y Perón durante este período.
* ↑ Finchelstein 2014.
* ↑ Esquela. .
* ↑ Juan Carlos Goyeneche, escritor y político argentino. .

## Kanpo estekak

* Datuak: Q6299279
# Juan Carlos I.a antartikar basea

Juan Carlos I.a antartikar basea (gaztelaniaz eta ofizialki: Base Antártica Española Juan Carlos I) Espainiak Antartikan duen estazioa da, CSICek kudeatua. Livingston uharteko Hurd penintsulan dago, Hego Shetlandetan. Guztira 2150 m²-ko azalera du eta gehienez 50 lagun bizi daitezke bertan.
1988an eraikia, udan, azaroa eta martxo artean, bizi dira bertan eta 1991tik aurrera bertara ailegatzeko Espainiako Itsas Armadaren Hespérides eta BIO Las Palmas itsasontziak erabiltzen dituzte.

## Kanpo estekak

* Webgune ofiziala
* Datuak: Q403043
* Multimedia: Juan Carlos I Station / Q403043
# Juan Carlos Herrero

Juan Carlos Herrero Duo (Gernika, 1961eko abuztuaren 10a) bizkaitar futbolari ohia da, atzelari moduan aritu zena.

## Ibilbidea

| Kluba | Urtea(k) |
| Sestao SC | 1986 – 1988 |
| CD Logroñés | 1988 – 1995 |
* Datuak: Q15621212
# Juan Carlos Henao Pérez

Juan Carlos Henao Pérez (Cali, 1959ko abenduaren 6a - Bogotá, 2024ko urtarrilaren 2a) kolonbiar abokatua, jurista eta konstituzionalista izan zen. 2021era arte Kolonbiako Externado Unibertsitateko errektorea izan zen, eta Rosarioko Unibertsitateko eta Andeetako Unibertsitateko Jurisprudentzia Fakultateko irakaslea.
2024ko urtarrilaren 2an hil zen Bogotan, jasaten ari zen gaixotasun baten ondorioz .

## Biografia

Calin jaio zen. Zuzenbide ikasketak egin zituen Kolonbiako Externado Unibertsitatean, 1981eko promozioan; Graduondoko ikasketak Frantzian egin zituen: Administrazio Zuzenbidean espezializazioa, Frantziako Barne Zuzenbide Publikoan Masterra eta Zuzenbidean Doktorea Panthéon-Assas Paris II Unibertsitatean, bere doktorego tesirako nota gorenarekin amaitu zen ibilbidean.
2009-2010 bitartean Kolonbiako Auzitegi Konstituzionaleko magistratu izan da eta Auzitegi Goren horretako presidente izendatu zuten. Era berean, Nazioko prokuradore nagusiaren bulegoko aholkularia izan da, Estatu Kontseiluan delegatutako lehen prokuradore eta Estatu Kontseiluko Hirugarren Ataleko magistratu laguntzailea.
Irakasle bisitaria izan da Frantziako hainbat unibertsitatetan eta irakaslea Parisko Institut de Hautes Études de Sciences Politiques-en (Sciences Po) eta Latinoamerikako Goi Ikasketen Institutuan (IHEAL), Paris 3. Kolonbian irakasle izan da Externado Unibertsitatean, Andeetako Unibertsitatean, Pontificia Universidad Javerianan eta Rosarioko Unibertsitatean. 2012an Kolonbiako Externado Unibertsitateko errektore hautatu zuten, Fernando Hinestrosaren ordez.

## Erreferentziak

* ↑ Universidad Externado confirma muerte de Juan Carlos Henao. .
* ↑ «Muere a los 64 años Juan Carlos Henao, exrector de la U. Externado» RCN Radio 2024-01-02.
* ↑ Dos nuevos magistrados de la Corte Constitucional de Colombia
* ↑ Juan Carlos Henao Pérez el rector opcional de Externado
* ↑ Eligen a Juan Carlos Henao Pérez como nuevo rector de la Universidad Externado de Colombia

## kanpo estekak

* Fitxategia Colciencias-en
* Datuak: Q62560213
# Koronariografia

Koronariografia arteria koronarioak aztertzeko modu diagnostikoa da.
Kardiopatia iskemikoan, zehazten du buxadurarik dagoen ala ez arteriaren batean, eta egotekotan zenbatekoa. Bihotzaren funtzioa eta barne egitura ere baloratzen du.
Halaber, diagnostikorako erabiltzeaz gain, tratamendurako ere erabilgarria da, Angioplastia Koronario Transluminal Azal-zeharrekoa (AKTA) egiteko hain zuzen.
Kardiologiako espezialistek egiten dute.

## Kanpo estekak

* Datuak: Q1482382
* Multimedia: Coronary angiography / Q1482382
# Koronia

Koronia (grezieraz: Λίμνη Κορώνεια), Greziako aintzira da, 10 km²-ko azalera duena. Lehen handiagoa zen arren, 2000ko hamarkadaren hasieran udan ia agorturik zegoen.

## Erreferentziak

* ↑ Euskaltzaindia. Europako toponimia fisikoa. .

## Kanpo estekak

* Datuak: Q1472501
* Multimedia: Lake Koronia / Q1472501
# Koronis familia

Koronis familia, asteroide gerrikoan dagoen asteroide familia bat da. Uste denez, talka baten ondorioz suntsitua izan zen asteroide bakar baten zatiak dira. Galileo espazio zundak, familia honetako kideetako bat, 243 Ida bisitatu zuen 1993an.
Talde honetakoak, asteroide gerrikoko 86 asteroide dira, eta, batez beste, eguzkitik 2,87 unitate astronomikoko distantziara daude.

## Familia honetako asteroideetako batzuk

* 158 Koronis Izena ematen dion
* 167 Urda
* 208 Lakrimosa
* 243 Ida
* 263 Dresda
* 277 Elvira
* 311 Klaudia
* 321 Florentina

## Kanpo estekak

* Datuak: Q565430
# Koronabirus (argipena)

Koronabirus birus familia baten izena da. Hala ere, hizkera arruntean, COVID-19 gaixotasuna sortzen duen SARS-CoV-2 birusari buruz hitz egiteko erabili den terminoa da. Artikulu hauek aurki ditzakezu gaiari buruz:
* Koronabirus, birus familiari buruzkoa.
* SARS-CoV-2, hizkera arruntean Wuhango koronabirusa, Txinan 2019aren amaieran sortutako birusa.
* COVID-19, aurreko birusak sortzen duen gaixotasuna.
* COVID-19 gaixotasunaren 2019-2020ko pandemia, mundu mailan gaixotasun honek izandako eraginaren inguruko artikulua.
* COVID-19 gaixotasunaren 2019-2020ko pandemia Euskal Herrian, Euskal Herrian gaixotasun honek izandako inpaktuaren inguruko artikulua.
# Koronea

Koronea edo Koroneia, Beoziako hiri bat izan zen, Helikon mendian kokatua.
Suposatzen denez, Tesaliako Koronea izena eman zioten tesaliarrek kanporatutako beoziarrek sortu zuten (Pausaniasen arabera, Haliarto edo Atames izan ziren buruzagi tesaliarrak). Atenearen tenplua Kuarios edo Kuralios ibaiaren ertzean eraiki zuten (Tesaliako ibaiko izenetik), non Panbeoziako jaialdia egiten zen, Beozia osoko hirientzat.
Hirian bertan edo inguruetan, hainbat gudu gertatu ziren:

## Kanpo estekak

* Datuak: Q593295
* Multimedia: Coroneia (Boeotia) / Q593295
# Koronel

Koronela erregimentu baten edo kideko gudari talde baten burua da. Graduazio militarrean, Brigada-jeneral eta teniente koronel artean dago.
STANAG 2116 NATOren gradu militarren eskalan OF-5 izena hartzen du.

## Erreferentziak

* ↑ Euskaltzaindia. Koronel. in: Euskaltzaindiaren Hiztegia..
* ↑ (Ingelesez) www.royalnavy.mod.uk. (1996-3-13). NATO standardization agreement. .

## Kanpo estekak

* Datuak: Q104680
* Multimedia: Colonels / Q104680
# Korond

Korond (errumanieraz: Corund) Errumaniako udalerri bat da, Hargita konderrian. 6.394 biztanle ditu, 113,51 kilometro koadroko luze-zabalean banatuta.

## Herriak

Udalerrian honako herriak daude:
Korond Atyha Kalonda Fenyőkút Pálpataka

## Erreferentziak

* ↑ (Errumanieraz) Rezultate | Recensamant 2011. (Noiz kontsultatua: 2019-10-19).

## Kanpo estekak

* Datuak: Q16426687
* Multimedia: Corund / Q16426687
# Karlos VII.a Germaniako Erromatar Inperio Santukoa

Karlos VII.a, Erromatar Inperio Santuko enperadorea (Brusela, 1697ko abuztuaren 6a - Munich, 1745eko urtarrilaren 20a), Karlos Alberto Wittelsbachekoa eta Karlos VII.a Alberto (alemanez, Karl VII. (HRR)) ere deitua, Bavariako printze hauteslea izan zen 1726tik 1745era arte, eta Germaniako Erromatar Inperio Santuko enperadorea 1742tik 1745era arte. Wittelsbacheko etxeko kidea zen.

## Biografia

Maximiliano II.a Emanuel Bavariakoako printze hauteslearen eta Teresa Kunegunda Sobieskaren semea, eta Joan III.a Sobieski Poloniako erregearen biloba zen. Bere familia Espainiako Ondorengotza Gerran banandu zen eta urte askotan Austrian bizi izan zen, etxe barruan atxilotua. Familia ez zen elkartu 1714ko Rastatteko Ituna izenpetua izan zen arte. 1717an Karlos VI.a enperadoreak, veneziarrei laguntzeko helburuz, hasi zuen otomandarren aurkako gerran borrokatu zen.
1722an Maria Amelia Austriako artxidukesa, Josef I.a Erromatar Inperio Santuko enperadorearen alaba gazteenarekin ezkondu zen. Zazpi seme-alaba izan zituzten. 1726an, aita hil zitzaionean, Bavariako duke eta Erromatar Inperio Santuko printze hautesle izendatu zuten.
Karlos VI.a enperadorea 1740an hil zen. 1713ko Santzio Pragmatikoaren arabera, haren alaba Maria Teresa izan beharko zen oinordekoa. Baina Karlos Albertok Josef I.a enperadorearekin zuen ahaidetasuna (suhia zen) erabili zuen Habsburgotar dinastiaren lurraldeak erreklamatzen hasteko aitzakia gisa. Horrek Austriako Ondorengotza Gerra piztu zuen. 1741ean Karlos Alberto Bohemiako errege koroatu zuten, eta 1742an enperadore, Frantzia eta Espainiaren laguntza jaso ondoren. Handik gutxira, Maria Teresak, hungariarren laguntzaz, Austria Garaia eta Bohemiatik bota zuen. 1744an, Prusiako errege Frederiko II.a Handiak Bohemia inbaditu zuen, eta horrek Karlos Alberto Bavariara itzultzea ahalbidetu zuen. Karlos Alberto Munichen hil zen, gerra amaitu baino lehenago.

## Erreferentziak

* 1 2 Charles VII, Holy Roman Emperor Encyclopaedia Britannica, 9th and 10th editions. 1902encyclopedia.com
* ↑ Lur entziklopedietatik hartua.

## Ikus, gainera

* Datuak: Q76736
* Multimedia: Charles VII, Holy Roman Emperor / Q76736
# Karlos VIII.a Frantziakoa

Karlos VIII.a Frantziakoa (Amboiseko jauregia, 1470eko ekainaren 30a - Amboiseko jauregia, 1498ko apirilaren 7a), Adeitsua (frantsesez: l'Affable) ezizenez ezaguna, 1483-1498 bitartean Frantziako erregea izan zen.

## Biografia

Luis XI.a Frantziakoa eta Karlota Savoiakoa izan zituen gurasoak.
1495ean Napoliko erresuma konkistatu zuen, baina Milan, Venezia, Maximiliano Austriakoa, Fernando Aragoikoa eta Alexandro VI.a Aita Santuak kontra eraso zioten, eta Napoliko erresuma utzi behar izan zuen. Napoliko inbasioak Italiako gerrei hasiera eman zien. 1498an, jeu de paumeko partida bat jokatu ondoren hil zen, oinordekorik gabe.

## Ezkontza eta seme-alabak

1491an Leonor I.a Nafarroakoaren iloba Ana Bretainiakoarekin ezkondu zen. Lau seme-alaba izan zituzten:
* Karlos Orlando (1492 – 1495).
* Karlos (1496).
* Frantzisko (1497).
* Ana (1498).

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2014/07/12 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q134452
* Multimedia: Charles VIII of France / Q134452
# Karlos X.a Frantziakoa

Karlos X.a Frantziakoa (Versaillesko jauregia, 1757ko urriaren 9a - Gorizia, Austriar Inperioa, gaur egun Italia, 1836ko azaroaren 6a), Artoisko kondea (frantsesez: comte d'Artois) tituluaz ezagunagoa, Frantziako eta Nafarroako erregea izan zen, 1824-1830 bitartean. Frantziako azken errege Borboia izan zen.

## Bizitza

Luis XV.aren biloba eta Luis XVI.a zein Luis XVIII.a erregeen anai txikia zen. Frantziako Iraultza garaian Ingalaterrara ihes egin zuen. Luis XVII.aren ondorengoa izan zen. Anaiak ez bezala, Karlos X.ak monarkia absolutua ezarri nahi izan zuen berriro. Parisko herria 1830ean matxinatu zen (Uztaileko Iraultza); erregeak Borboi etxearen jatorrizko adarraren aldarrikapenei uko egin eta bere biloba Henrike Artoiskoaren alde abdikatu zuen. Hala ere, Luis Filipe Orléanseko dukeak ez zuen abdikazioa berretsi eta berau errege izendatu zuten. Ondoren erbesteratu zen. 1836an hil zen, Austriar Inperioan.

## Ezkontza eta seme-alabak

1773an Viktor Amadeo III.aren alaba Maria Teresarekin ezkondu zen; lau seme-alaba izan zituzten:
* Luis Antonio (1775–1844)
* Sofia (1776–1783)
* Karlos Fernando (1778–1820)
* Maria Teresa (1783).

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/26 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ Lara Peinado, Federico; Córdoba Zoilo, Joaquín. La Revolución de 1830. artehistoria.com (Noiz kontsultatua: 2016-01-01).
* Datuak: Q7758
* Multimedia: Charles X of France / Q7758
# Karlos X.a Gustavo Suediakoa

Karlos X.a Gustavo Suediakoa (suedieraz: Karl X Gustav; Nyköping gaztelua, 1622ko azaroaren 8a - Göteborg, 1660ko otsailaren 13a) Suediako erregea izan zen 1654tik 1660ra. Joan Kasimiro Palatinatu Zweibrücken-Kleeburgekoa eta Katalina Suediakoaren semea izan zen. Wittelsbach dinastiako bigarren erregea izan zen Kristobal Bavariakoaren ondoren. Suediako gortean hezi zen bere lehengusina Kristina erreginarekin batera. 1654ko ekainaren 5ean Kristinak abdikatu egin zuen eta Karlos errege bihurtu zen. Urte horretan Eduvigis Leonor Holstein-Gottorpekin ezkondu zen. Iparraldeko Bigarren Gerran suediar tropak zuzendu zituen Bi Nazioen Errepublikaren eta daniarren aurka (1665-1670). Bere seme Karlos XI.a Suediakoa bere oinordekoa izan zen bere heriotza goiztiarraren ondoren.
* Datuak: Q52936
* Multimedia: Charles X Gustav of Sweden / Q52936
# Karlos VII.a Frantziakoa

Karlos VII.a (Paris, 1403ko otsailaren 22a - Mehun-sur-Yèvre, 1461ko uztailaren 22a) 1422-1461 bitartean Frantziako erregea izan zen.

## Bizitza

Karlos VI.a Frantziakoaren eta Elisabet Bavariakoaren semea izan zen.
Bere agintaldiaren hasieran, ingelesek Frantziaren gehiena hartuta zuten. Ehun Urteko Gerraren garaia zen eta erregeak haiek bidaltzeko egindako ahaleginak alferrikakoak izan ziren. Horrezaz gain, aitak Troyesko hitzarmenean oinordeko gisa gaitzetsia zuen. Joana Arc-ekoak Orleans konkistatu eta 1429an Reimsen Frantziako errege koroatu zuen. Hura preso hartu zutenean, ordea, Karlos VII.ak ez zuen batere ahaleginik egin salbatzeko.
1438an, Elizaren boterea gutxitu eta jauntxoen kontrolpean jartzen zuen Bourgesko Santzioa promulgatu zuen. Formigny (1450) eta Castillongo (1453) guduen ondoren, ingelesak Frantziatik bidali zituzten. Calais besterik ez zuten atxiki ingelesek. Bien bitartean Lapurdi Frantziako koroapera pasa zen Aiherrako Hitzarmenaren bidez (1450). 1453an Akitania bereganatu zuen. Karlos VII.ak aldaketa ugari burutu zuen Frantziako gobernu, finantza eta armadan. Erregearen aginpidea indartu eta gudaroste sendoa antolatu zuen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2014/08/06 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q133372
* Multimedia: Charles VII of France / Q133372
# Karlos VII.aren etorbidea

Karlos VII.aren etorbidea Bizkaiko Portugalete hiribilduko etorbide edo hiribide bat da. Zabalgunean kokaturik, Castaños jeneralaren kalea eta Ballonti etorbidearen artean hedatzen da. Gerra Zibil ostean, 1938an, Udalak Karlos Maria Borboi Austria-Estekoaren omenez izendatu zuen. Trantsizioan, 1979ko irailaren 28ko udalbatzak toponimo frankista guztiak kendu zituen, etorbidearena izan ezik.
Etorbidean egun desagertutako San Rokeren baseliza zegoen.

## Erreferentziak

* ↑ Euskaltzaindiaren EODA. Portugaleteko kale izendegiaren proposamena. Portugaleteko Udalaren Euskara Zerbitzua.
* ↑ Portugalete, villa carlista?: La Avenida de Carlos VII. El Mareómetro 2014-10-26.
* ↑ La historia del nombre de la calle Carlos VII. El Mareómetro 2014-10-28.

## Kanpo estekak

* Datuak: Q20492189
# Karlos Württembergekoa

Karlos (alemanez: Karl Friedrich Alexander; Stuttgart, 1823ko martxoaren 6a - ibidem, 1891ko urriaren 6a) Württembergeko erregea izan zen 1864tik hil zen arte.
Gilen I.a Württembergekoa eta Paulina Teresa Württembergekoaren semea izan zen. 1864an Olga Nikolaievna Errusiakoa dukesa handiarekin ezkondu zen. Ez zuten seme-alabarik izan, agian Karlen homosexualitateagatik.
Karl 1864an igo zen tronura bere aita hil ondoren. 1866an Austriarekin aliatu zen Austria-Prusia Gerran, baina Sadowako guduaren ondoren Prusiarekin itun sekretu bat sinatu zuen. Ondoren, Frantzia-Prusia Gerran parte hartu zuen, 1870ean, prusiarren alde.
Hil zenean, Gilen II.a, bere arreba Katalinaren semea, izan zen tronuan oinordekoa.
* Datuak: Q57440
* Multimedia: Charles I of Württemberg / Q57440
# Karlos XII.a Suediakoa

Karlos XII.a (Stockholm, 1682ko ekainaren 17a - Frederikshald, 1718ko azaroaren 30a) Suediako erregea izan zen 1697tik 1718ra bitartean. Karlos XI.a bere aitaren ondorengo izan zen, hamabost urte zituela. Errusia, Danimarka, Polonia eta Saxoniako lurraldeak, Suedia gero eta indar handiagoa hartzen ari zelako kezkaturik, kontra aliatu zitzaizkion (1699), eta Iparraldeko Gerra Handia hasi zen. Zenbait gudutan arrakasta handiak lortu zituen: Federiko IV.a Danimarkakoaren kontra (Travendhaleko Bakea, 1700), Errusiako Petri I.a Handiaren kontra (Narvako gudua, 1700) eta Augusto II.a Poloniako errege eta Saxoniako hauteslearen kontra (Dunako Gudua, 1701). Bakea sendotu ordez, Polonia beretu nahiago izan zuen; Stanislas Leszcynski jarri zuen han errege. Augusto II.a Saxoniatik bertatik ere kanpora egotzi nahi izan zuen (Altranstädteko Bakea, 1706). Petri Handia Errusiakoari eraso zion, eta Ukrainan barrena sartu zen. Poltavako Guduan (1709), ordea, hark menderatu zuen, eta Turkiara ihes egin behar izan zuen Karlos XII.ak (1709-1714). Handik aurrera hondamenak pilatu ziren: Stanislas Poloniako erregetzatik kendu zuten, eta Danimarkak Suedia hegoaldea inbaditu zuen. Suediara itzuli zenean (Turkiatik ihes egin eta hamalau gau eta egunez Habsburgotarren lurraldeak eta Germaniakoak ezkutuan igaroz), gauzak zuzendu eta Danimarkari Norvegia kentzen ahalegindu zen. Fredrikshalden Setioan hil zen. Alderdi militarrez gainera, zientzia eta teknikako gai askotan aditua zen, eta gerrak utzi zion denboran, Suediako artearen eta literaturaren bultzatzaile izan zen.

## Genealogia

Zuhaitz genealogikoa :
Karlos X.a Gustavo Suediakoa
Karlos XI.a Suediakoa
Eduvigis Leonor Holstein-Gottorp
Karlos XII.a Suediakoa
Frederiko III.a Danimarkakoa
Ulrika Eleonor Danimarkakoa
Sofia Amalia Brunswick-Lüneburgekoa :

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/26 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q52934
* Multimedia: Charles XII of Sweden / Q52934
# Kenta Oishi

Kenta Oishi (japonieraz: 大石 健太, 1991ko maiatzaren 12a - ) Japoniako futbolaria da.
Hainbat futbol taldetan jokatu du, esaterako Fujieda MYFC.

## Kanpo estekak

* (Japonieraz) J.League Data Site
* Datuak: Q18545788